KENSINGTON TEMPLE Jumalan tunteminen
COLIN DYE: RADIKAALIT MAANPAKOLAISET
JUMALAN TUNTEMINEN
Puhun Danielin kirjasta -
ja olen tullut avainjakeeseeni, -
Dan. 11:32.
"Ja liitonrikkojat hän viettelee -
luopumukseen houkutuksillaan, -
mutta niitten joukko, jotka tuntevat Jumalansa, pysyy lujana -
ja tekee tehtävänsä."
Valitsin tämän avainjakeen, -
koska meidät on kutsuttu ilmentämään Jumalan valtakuntaa -
vieraassa ympäristössä, maailmassa.
Meidän tulee loistaa valoina pimeydessä.
Fil. 2:14―16: -
"Tehkää kaikki nurisematta ja epäröimättä, -
että olisitte moitteettomat ja puhtaat, -
olisitte tahrattomat Jumalan lapset -
kieron ja nurjan sukukunnan keskellä, -
joiden joukossa te loistatte niinkuin tähdet maailmassa".
Kiero ja nurja ei ole kohteliaisuus, mutta se on täsmällinen kuvaus.
"Kiero" tarkoittaa erilinjaista, -
"nurja" epäkeskistä, -
Jumalan kanssa erilinjaista. Kaikki, mikä ei ole linjassa Jumalan kanssa, -
on sopimatonta, kieroa ja nurjaa.
Mutta Jumala aikoo asettaa ennalleen planeettamme.
Siitä tulee paikka, joka on täysin linjassa Jumalan kanssa.
Mutta ennen sitä se ei ole meille uskoville helppo paikka olla.
Se on paikka, jossa meidän pitääkin olla -
ja jonne Jumala on meidät lähettänyt.
Siksi Hän haluaa varustaa meidät kaikella tarvittavalla, -
jotta menestymme ja vaikutamme.
Nykyisen maailmanajan hallitsija on tämän ajan ja maailman jumala.
Se on uskonnollista kuvastoa.
Se tarkoittaa, että se vaikuttaa eri uskontojen kautta.
Sitä kutsutaan tämän maailman ruhtinaaksi. Se on poliittinen kuvaus.
Se siis vaikuttaa poliittisten instituutioiden kautta.
Vihollinen vaikuttaa -
maailman poliittisten ja uskonnollisten instituutioiden kautta.
Niiden jälkeen ei juuri muuta jääkään.
Mutta Jumala on kanssamme ja siunaa ja ylläpitää meitä -
ja saa meidät menestymään.
Avainajatus on, miten voimme saada Pyhän Hengen ylläpitävän voiman, -
kaiken tarvitsemamme viisauden, energian ja tiedon, -
jotta voimme rakastaa Jumalaa todella, syvästi ja palavasti -
nykyisessä pahassa maailmanajassa ollessamme vieraita ja muukalaisia.
1. Piet. 2:11 kuvailee uskovia: -
"Rakkaani, niinkuin outoja [...] minä kehoitan teitä".
Hän tarkoittaa ihmisiä, jotka asuvat vieraalla maalla, -
jossa he eivät ole syntyneet.
He ovat ja asuvat siellä, mutta se on heille vieras maa.
Muukalaisia.
Daniel oli ensimmäisiä, jotka Babylonian kuningas Nebukadnessar -
vei pakkosiirtolaisuuteen vuonna 605 eKr. -
Jerusalemista Babyloniaan palvelemaan vieraalla maalla -
vierasta kuningasta vieraassa kulttuurissa, -
joka oli monin tavoin vihamielinen juutalaisuskontoa kohtaan.
Sama pätee meihin. Siksi Pietari kutsuu meitä muukalaisiksi.
Sana 'muukalainen' tarkoittaa asukasta vieraalla maalla.
Pietari neuvoo 'outoja ja muukalaisia' -
"pidättymään lihallisista himoista, jotka sotivat sielua vastaan".
Hän neuvoo, kuinka käyttäytyä ja elää vieraassa ympäristössä.
Radikaalit muukalaiset.
Danielista ja kolmesta ystävästä kerrotaan Danielin kirjan luvuissa 1―6.
He tiesivät, kuinka palvella Jumalaa ja palvella kuningasta -
tinkimättä uskostaan mutta vaikuttaen yhteisöön ja yhteiskuntaan jumalisesti.
Jumala tahtoo, että opimme todista- maan Jumalan suvereenista voimasta.
Me emme ole menossa mihinkään. Siitä voitte olla varmoja.
Jumala on teissä. Olette osa Jumalan loputonta valtakuntaa.
Se on ainoa laajentamisen arvoinen valtakunta, eikä sillä ole loppua.
Daniel 11:32.
"Ja liitonrikkojat hän viettelee -
luopumukseen houkutuksillaan".
Danielin kirja jakautuu kahteen osaan. Luvut 1―6 sijoittuvat Babyloniaan.
Daniel ja ystävät osoittavat esimerkillisesti, -
kuinka pysyä lujana, menestyä ja vaikuttaa -
vieraassa ilmapiirissä ja ympäristössä.
Mutta luvusta 7 eteenpäin näkökulma muuttuu.
Daniel ei enää puhu omalle kansalleen ja sukupolvelleen -
vaan kauas tulevaisuuteen.
Tässä jakeessa hän profetoi tulevasta hallitsijasta, -
joka oli oleva huono uutinen Jumalan kansalle, -
etenkin niille, jotka eivät halunneet rikkoa liittoa Jumalan kanssa -
vaan pysyä lujina omistautumisessaan Jumalalle.
Hänen nimensä oli Antiokhos IV Epifanes.
Noin vuonna 165 eKr., muutama vuosisata Danielin jälkeen, -
Epifanes ilmestyi näyttämölle.
Hän oli kuningas, hallitsija ja vaikuttaja antiikin maailmassa, -
ja hän halusi tulla suureksi Jumalan kansan kustannuksella Israelissa.
Hän muun muassa halusi levittää Kreikan kulttuuria.
Babylonian valtakunta oli kukistunut. Kreikan valtakunta alkoi kukoistaa.
Epifanes halusi kaikkien kumartavan Kreikan jumalia.
Siksi monet juutalaisten uskonnon palvontamenot kiellettiin, -
ja Jumalan kansaa vainottiin ankarasti.
Sellaisina aikoina on kaksi tapaa toimia.
Toinen tapa on mielistellä mielipuolista hallitsijaa ja sanoa: -
"Olet mahtava, Epifanes. - Epimanes."
Poliittisen vaikuttajan yksi strategia on voittaa kansa puolelleen, -
sanoa: "Olette mahtavia" ja alkaa imarrella, vietellä -
ja vetää kansaa pois Jumalan luota.
Varokaa sitä. Tällä vuosikymmenellä aiempaa enemmän -
tulee olemaan niitä, jotka tulevat rinnallemme liehakoimaan meitä -
ja yrittävät vetää meidät etäälle.
Ellemme auta toinen toistamme ja muodosta vahvaa vastustuskykyä, -
voimme kokea houkutusta luopua puhtaasta uskosta -
ja sanoa: "Kaikki käy, kunhan elämä on helppoa."
Lopuksi olemme kuin suola, joka on menettänyt makunsa, -
eikä meistä ole enää mitään hyötyä.
Älköön niin tapahtuko kenellekään.
Haluan vain mainita, että tällainen paha vaikutus tullaan päästämään irti.
Se on melkein kuin demoninen antivoitelu.
Antikristus, antivoitelu.
Siksi meidän pitää olla enemmän yhteydessä kuin koskaan.
Pitää olla uskollisempi yhteisille kokoontumisille, -
toistemme rakentamiselle ja rohkaisemiselle -
sekä juurten syventämiselle Jumalaan.
Pitää oppia Hänestä ja vastaanottaa Häneltä enemmän ja enemmän.
Menestyä muukalaisuutemme maassa ja tietää, että loppu on loistokas.
Ehkä sinäkin läpikäyt juuri nyt tietynlaista maanpakolaisuutta.
Ei pelkästään yleistä vaikeutta ja vihamielisyyttä, -
joka on seurausta ympäristön avoimuudesta -
kaikenlaisille jumalanvastaisille käsityksille ja tavoille.
Kenties käyt läpi erityistä vastustuksen aikaa.
En nyt pyydä sinua ottamaan vainokompleksia -
tai tulemaan vainoharhaiseksi.
Mutta sinä tiedät, että aika ajoin nousee kovaa painetta -
sinua ja periaatteitasi vastaan.
Sitä voi esiintyä omassa kodissasi, ja se voi kasvaa, -
ellei sitten kotisi ole uskova.
Sitä voi esiintyä työpaikalla, koulussa tai suvussa.
Koet vastustusta. Kuulen, että sitä esiintyy yhä enemmän.
Tuntuu kuin vihollinen yrittäisi kaikenlaisia keinoja -
riisuakseen Jumalan omat aseista, että sanoisimme: -
"Voi että, olemme muukalaisia. Meidän ei sovi sanoa mitään."
"Pidetään suut supussa -
ja kokoonnutaan keskenämme ketään häiritsemättä, -
mutta vain sen verran että selviydymme päivästä toiseen."
Ei, ei, ei.
Jumala tahtoo nostaa radikaalien muukalaisten joukon ja sukupolven, -
jotka tietävät, keitä he ovat ja miten kertomus päättyy.
Jotka tietävät, että perimme kaiken.
Ja sillä välin menestymme.
Emme pelkästään selviydy, me menestymme.
Ja me vaikutamme yhteiskuntaamme Jumalan puolesta -
ja rakennamme valtakunnan eteen tässä ja nyt.
Me olemme täällä, jotta tuntisimme Jumalan.
Siksi olemme täällä. Jumala asetti meidät Maa-planeetalle ja sanoi: -
"Tämä on tehtävämme. Tahdon teidän tuntevan minut."
Se on korkein asia. Ihmisen päätarkoitus.
Joitain vuosisatoja sitten ryhmä teologeja kokoontui Westminsteriin -
laatimaan katekismusta uusille uskoville.
Ensimmäinen kysymys kuului: "Mikä on miehen päätarkoitus?"
Se on vanhahtavaa kieltä. Nykyään sanottaisiin: -
"Mikä on ihmisen päätarkoitus tällä planeetalla?"
Vastaus on: Ihmisen päätarkoitus tällä planeetalla -
on tuntea Jumala ja nauttia Hänestä ikuisesti.
Mitä tarkoittaa Jumalan tunteminen?
Totta kai Jeesuksen tuntemista henkilökohtaisena Vapahtajana.
Joh. 14:6 on koko Raamatun perustavanlaatuisimpia jakeita.
Jeesus sanoo: "Minä olen tie ja totuus ja elämä; -
ei kukaan tule Isän tykö muutoin kuin minun kauttani."
Se tarkoittaa elämän antamista Jumalalle yleensä -
mutta myös henkilökohtaisesti Jeesukselle. Hän vie sinut Isän luo.
Se tapahtuu Jumalan armosta. Siirrät turvasi itsestäsi Kristukseen.
"Uskon pelastukseni ja elämäni Sinulle."
Mutta se ei pääty siihen.
Sen jälkeen meidän täytyy tietää, mitä on kasvaa armossa -
ja Herran tuntemisessa.
Sitä Jumalan tunteminen on pohjimmiltaan.
Mutta palataanpa Danieliin.
Sanaa "tieto" käytetään mielestäni kiehtovilla tavoilla.
Tavattoman erityisillä tavalla. Tahdon kertoa niistä.
Ensimmäinen tapa käyttää sanaa "tieto" -
liittyy luonnolliseen tietoon.
Luonnolliseen tietoon.
Tämä rohkaisee teitä.
Dan. 1:4. Tässä on Daniel ja kolme ystävää.
Nebukadnessarin hovi valitsi heidät henkilökohtaisesti -
opiskelemaan kuninkaallisessa korkeakoulussa -
valmistuakseen Nebukadnessarin hovin ylimmiksi palvelijoiksi.
Mikään siitä ei ole mukavaa, -
mutta Daniel ja ystävät oppivat, kuinka palvella Nebukadnessaria.
Ja lopputulos oli häkellyttävä.
Nebukadnessar tunnusti ainoan tosi, elävän Israelin Jumalan.
Se ei ole mukavaa. Miten tehdä se tinkimättä?
Miksi heidät valittiin? Miten heidät ylennettiin ja nostettiin -
niin korkeaan, etuoikeutettuun ja strategisesti tärkeään asemaan?
Jos saan unelmoida -
ja toivoa teille asioita, -
jos sallitte minun, unelmoin ja toivon seuraavaa.
Että teistä tulee paras versio itsestänne -
siinä paikassa, jonka Jumala on sinulle valinnut -
ja joka on myös sinun valitsemasi alue elämässä ja palvelemisessa, -
olipa se liike-elämässä, terveydenhuollossa tai missä tahansa.
Ja se, miten niillä alueilla kasvaa, -
on kovan työn ja oppimisen kautta.
Tahdon rohkaista. Luonnollinen tieto on hyvä asia.
Dan. 1:4 kuvailee: "nuorukaisia, joissa ei ollut mitään virheä -
ja jotka olivat kaunismuotoisia, -
jotka kykenivät käsittämään kaikkea viisautta, -
olivat terävä-älyisiä ja hyväoppisia -
ja jotka olisivat kelvollisia palvelemaan kuninkaan hovissa;
heille hänen tuli opettaa kaldealaisten kirjoitusta ja kieltä."
Oppivaisia. Tieto on hyvä asia.
Päästäkseen eteenpäin täytyy käyttää päätään.
Anna mennä. Mene kurssille.
Laita itsesi likoon. Satsaa aikaa.
Kehitä itseäsi. Edisty. Kasvata ammattitaitoa.
Hanki pätevyyksiä yli sen, mitä ajattelit tarvitsevasi.
Sitä kautta tulee ylennys. Ylennyksen myötä tulee strateginen asema, -
strategisen aseman myötä vaikutus, -
ja vaikutuksen myötä Jumalan valtakunta.
Toiseksi hengellinen tieto.
Mielestäni ei riitä, että on koulutus tai valmennus, -
jonka maailma voi antaa.
Tarvitsemme etumatkaa. Haluan sen olevan hyvin vahva 2020-luvulla.
Meidän pitää hankkia etumatka työtovereihin ja kilpailijoihin, -
jotta Jumala voi loistaa elämämme kautta. Ajatellaanpa Danielia.
Daniel ahkeroi, opiskeli ja pärjäsi loistavasti -
koulutuksessaan ja tiedossaan. Siksi hänet ylennettiin.
Mutta hänen ponnistustensa, ahkeruutensa ja kovan työn päälle -
Pyhä Henki tuli ja lisäsi yliluonnollisen tiedon -
sen päälle, mitä Daniel sai kirjoista, opetuksesta ja valmennuksesta.
Mitä se oli?
Voisimme katsoa monia esimerkkejä. Yksi kuuluisa on Daniel 5:12.
Oli tullut uusi kuningas. Nebukadnessar oli ollutta ja mennyttä.
Babylonian valtakunta oli kukistunut.
Oli noussut uusi Meedia-Persian valtakunta -
ja uusi kuningas Belsassar.
Belsassar oli hyvin ylimielinen mies.
Hän oli todella ylimielinen. Hän järjesti suuria pitoja ja juhlia, -
jossa viini virtasi hyvin, hyvin ylenpalttisesti.
Kerran päihtyneenä hän pohti: -
"Miten voin osoittaa suuruuteni?"
"Katsokaa noita juutalaisia."
"Hakekaa pyhät astiat, -
jotka Nebukadnessar varasti temppelistä. Juodaan niistä."
"Rellestetään niillä pyhillä astioilla."
Ja jokin taivaassa -
järkkyi.
Ja Jumala: "Nyt riittää!"
Ja ilmestyi käsi -
tyhjästä ja kirjoitti seinälle.
Siitä tulee ilmaisu "kirjoitus seinällä".
Kirjoitus oli sanoina, joita kukaan ei ymmärtänyt.
"Mene, mene, tekel, ufarsin."
Anteeksi aksenttini ja ääntämykseni.
Mutta enköhän lausunut sen riittävän hyvin.
"Mene, mene, tekel, ufarsin."
He ihmettelivät, mitä se tarkoitti. Kukaan ei tiennyt.
Mutta sitten kuninkaan vaimo sanoi, -
Dan. 5:12: "sentähden, että erinomainen henki -
ja tieto [hengellinen tieto] -
ynnä myös taito selittää unia, arvata arvoituksia -
ja ratkaista ongelmia havaittiin juuri hänessä, Danielissa, -
jolle kuningas oli antanut nimen Beltsassar.
Kutsuttakoon nyt Daniel, niin hän ilmoittaa selityksen."
He luultavasti katuivat sitä, kun hän tulkitsi kirjoituksen seinällä.
Mutta tähdennän tätä.
Luonnollisen tiedon lisäksi Jumala antoi hänelle hengellistä tietoa.
Eikö olisi ihmeellistä, jos sama tapahtuisi firmassasi?
Saatat olla alhaalla organisaatiossa, mutta ylhäällä joku muistaa sinut.
"Se Daniel siellä alhaalla kellarissa, -
siinä ihmisessä on jotain."
"Hänellä on viisautta. Hän on puhunut ennenkin."
"Tuokaa hänet. Mikä vastaus hänellä on?"
Tieto voi siis olla luonnollista tai hengellistä, yliluonnollista.
Mutta kun Daniel sanoo: "Ne, jotka tuntevat Jumalan, pysyvät lujina", -
hän puhuu paitsi äsken mainitsemistani asioista, -
myös jostain paljon täsmällisemmästä.
Palataan Dan. 11:32:een.
Vastaus on tässä. Kerron sen.
"Ja liitonrikkojat hän viettelee luopumukseen houkutuksillaan, -
mutta niitten joukko, jotka tuntevat Jumalansa..."
Jumalan tunteminen -
on vastakohta Hänen liittonsa rikkomiselle.
Se tarkoittaa uskollisuutta liitolle, joka meillä on Jumalan kanssa.
Jumalan tunteminen on siis liittouskollisuutta.
Se avaa meitä mielestäni kauniisti tämänpäiväiselle aiheelle.
Muutama vuosisata ennen Danielia -
Israelissa, pohjoisen valtakunnassa, ei siis Juudassa, -
oli 700-luvulla profeetta nimeltään Hoosea.
Hoosea puhui hyvin voimakkaasti tästä aiheesta.
Hoos. 4:1: -
"Kuulkaa Herran sana, te israelilaiset, -
sillä Herralla on oikeudenkäynti maan asukasten kanssa".
Herra siis kävi oikeutta liiton rikkojia vastaan, -
sopimuksen rikkojia vastaan.
Jumala siis sanoo: "Te olette rikkoneet liittoni."
"Minä käyn oikeutta teidän kanssanne."
"Nostan nyt syytteet teitä vastaan, -
koska olette rikkoneet sopimustamme."
Hän kävi oikeutta maan asukasten kanssa. Miten he rikkoivat sen?
"[S]illä ei ole uskollisuutta, -
ei laupeutta -
eikä Jumalan tuntemusta maassa."
Toisin sanoen tieto Jumalasta on Hänen tuntemistaan -
ja palvelemistaan.
Jumalan itsensä tuntemista.
Ei riitä vain tietää Hänestä.
Ellei tunne Jumalaa, ei väliä, miten paljon tietää Hänestä, -
jos ei ole kohdannut Häntä.
Mutta älä luule, ettei Hänestä tietäminen ole tärkeää.
Tieto Hänestä auttaa ymmärtämään, kuka Hän on, -
jotta voi syventää suhdetta Häneen.
Raamattu on tiedon lähde, -
joten totta kai Jumalan tunteminen edellyttää Hänestä tietämistä, -
kuka Hän on ja mitä Hän on tehnyt edestäsi.
Miten ihmeellinen elämä onkaan, -
jos omistautuu Hänen tuntemiselleen, -
Hänen kokemiselleen.
Sen kokemiselle, mitä Hän on tehnyt edestämme.
Raamattu on ihmeellisesti täynnä valtavia ilmoituksia, -
keitä olemme ja mikä on asemamme Kristuksessa.
Ja meistä valtaosa elää hyvin paljon todellista identiteettiämme alempana.
Ei siis riitä pelkkä teoreettinen tieto, -
että sinut on asetettu taivaallisiin Jeesuksen kanssa.
Täytyy astua valtaistuinsaliin ja ottaa oma paikka Jeesuksen vierestä -
vallan, rauhan, vaikutuksen, ilon ja tyytyväisyyden asemassa.
Jumalan liitto on rakkauden liitto, -
jossa Hän asettaa rakkautensa meidän yllemme -
ja sitoutuu meihin niin täysin, -
että Hän on valmis maksamaan kovimman hinnan, -
jotta meillä voisi olla suhde Häneen.
Jos haluat tietää, mitä on rakkaus, katso ristille.
Ei niin, että me rakastimme Jumalaa, -
vaan Jumala rakasti meitä ja lähetti Poikansa -
uhriksi syntiemme edestä.
Se mahdollistaa suhteen, -
jossa me entiset syntiset voimme tulla Jumalan eteen -
ja tulla kuninkaiden Kuninkaan pojiksi ja tyttäriksi.
Se rakkaus on perusta kaikelle.
Ja liittovastaus, -
liittolojaalius, liittouskollisuus -
on vastaus ilmoitukseen Jumalan rakkaudesta sydämessäsi.
Ja mitä syvemmälle menet tiedossa, -
sitä syvemmälle menet rakkaudessa.
Ja mitä syvemmälle menet radikaalissa kuuliaisuudessa, -
sitä syvemmälle menet Jumalan radikaalissa rakkaudessa.
Suomennos: Marianne Tenetz